32. ΒΑΣΙΛΙΚΟΝ ΔΙΑΤΑΓΜΑ της 7/14 Ιουλ. 1937 Περί εκτελέσεως του υπ’ αριθ. 658/1937 Α. Νόμου «περί τροποποιήσεως των περί κατασκευής και συντηρήσεως οδών κειμένων διατάξεων. Έχοντες υπ’ όψει το άρθρ. 1 του 658 Α. Νόμου, προτάσει του Υπουργού της Συγκοινωνίας και μετά σύμφωνον γνώμην του Συμβουλίου της Επικρατείας απεφασίσαμεν και διατάσσομεν. Άρθρ.1.-1.Δια τας εις βάρος του Προϋπολογισμού του Ταμείου Εθνικής Οδοποιΐας εγκρινόμενος, συμφώνως προς τας κειμένας διατάξεις, κατά εργολαβίας πιστώσεις δια την κατασκευήν και συντήρησιν των οδών, αι αρμόδιοι Διευθύνσεις καταρτίζουσι πίνακας κατά Νομόν, ους αποστέλλουσι προς θεώρησιν εις την ενεργήσασαν την ανάληψιν της δαπάνης Υπηρεσίαν Εντελλομένων εξόδων. Οι πίνακες ούτοι εγκρινόμενοι υπό του Υπουργού της Συγκοινωνίας αποστέλλονται εις τους οικείους Νομάρχας, εις την διάθεσιν των οποίων τίθενται αι αντίστοιχοι πιστώσεις. 2.Οι Νομάρχαι εντέλλονται την πληρωμήν των εντός των ορίων των πιστώσεων τούτων εκδιδομένων παρά των οικείων Νομομηχανικών λογαριασμών κατά τας κατωτέρω διατάξεις. Άρθρ.2.-1.Οι αρμόδιοι Νομομηχανικοί, εις ους κοινοποιείται αντίγραφον του κατά το προηγούμενον άρθρον πίνακος, εκδίδοντες κατά τα κεκανονισμένα τους προσωρινούς λογαριασμούς εντός των ορίων των δι’ εκάστην εργολαβίαν διατεθεισών πιστώσεων εις πενταπλούν, και δια την ακρίβειαν των οποίων μετά του συντάξαντος μηχανικού υπέχουσιν ακεραίαν την ευθύνην υποβάλλουσιν έν μεν αντίτυπον τούτου άνευ δικαιολογητικών δι’ αναφοράς των εις τον οικείον Νομάρχην δια την πληρωμήν του εργολάβου, τα δε λοιπά τρία αντίτυπα μετά πάντων των αναγκαίων δικαιολογητικών εις το Υπουργείον Συγκοινωνίας ή εις την οικείαν Γενικήν Διοίκησιν, εφ’ όσον πρόκειται περί Νομού αρμοδιότητος ταύτης, προς έλεγχον και τακτοποίησιν της πληρωμής. Οι οικείοι Γενικοί Διοικηταί μετά τον έλεγχον και θεώρησιν των υποβαλλομένων λογαριασμών, αποστέλλουσι τούτους μετά πάντων των δικαιολογητικών εις το Υπουργείον προς έκδοσιν της τακτικής επιταγής. Άρθρ.3.-Οι αρμόδιοι Νομάρχαι άμα τη λήψει των λογαριασμών προβαίνουσι δια πράξεως, συντασσομένης υπ’ αυτών εις τον καθορισμόν του εις τον δικαιούχον εργολάβον μετά την αφαίρεσιν των νομίμων κρατήσεων, πληρωτέου ποσού, και διαβιβάζουσι είτα τούτους δι’ εγγράφου εντολής των προς  Σελ. 576 το εν τη περιφερεία αυτών Υποκατάστημα της Τραπέζης της Ελλάδος προς πληρωμήν. Άρθρ.4.-1.Τα υποκαταστήματα της Τραπέζης της Ελλάδος, επί τη βάσει των λογαριασμών και των εγγράφων κατά τα ανωτέρω εντολών των Νομαρχών προβαίνουσιν εις την πληρωμήν των δικαιούχων εργολάβων, εκ των υπό του Κεντρικού Καταστήματος της Τραπέζης αποστελλομένων αυτοίς χρηματικών ποσών εκ του τηρουμένου λογαριασμού του Ταμείου Εθνικής οδοποιΐας, των δαπανών αποστολής των ποσών βαρυνουσών τους δικαιούχους εργολάβους. 2.Αι δια τας ανωτέρω πληρωμάς εξοφλητικαί αποδείξεις των εργολάβων, προσηκόντως χαρτοσημασμέναι, υποβάλλονται υπό των κατά τόπους Υποκαταστημάτων εις το Κεντρικόν Κατάστημα της Τραπέζης της Ελλάδος, παρ’ ω τηρούνται μέχρι τακτοποιήσεως των πληρωμών. 23.Ζ.α.32 Κατασκευή και Συντήρηση Οδών Άρθρ.5.-1.Το Υπουργείον της Συγκοινωνίας ευθύς ως περιέλθωσιν αυτώ οι κατά το άρθρ. 2 λογαριασμοί προβαίνει εις τον έλεγχον τούτων και εις την έκδοσιν των τακτικών επιταγών εις βάρος του προϋπολογισμού του Ταμείου Εθνικής οδοποιΐας, αίτινες διαβιβάζονται μετά την θεώρησίν των παρά του Παρέδρου του Ελεγκτικού Συνεδρίου εις την Τράπεζαν της Ελλάδος προς τακτοποίησιν των κατά το προηγούμενον άρθρον προπληρωμών. 2.Εάν εκ του ελέγχου τούτου ή του διενεργηθησομένου υπό των Γενικών Διοικητών δια τους Νομούς της αρμοδιότητος αυτών προκύπτωσι διαφοραί, αύται σημειούνται επί του εις τον Νομομηχανικόν επιστρεφομένου λογαριασμού υπό του Υπουργείου ή του Γενικού Διοικητού και λαμβάνονται υπ’ όψει κατά την σύνταξιν του αμέσως επομένου λογαριασμού. 3.Η Τράπεζα της Ελλάδος μετά την συμψηφιστικήν τούτων εξόφλησιν προς τακτοποίησιν των προπληρωμών και την απόδοσιν των επί των επιταγών σημειουμένων κρατήσεων επιστρέφει ταύτας εις το Ταμείον Εθνικής οδοποιΐας, επισυνάπτουσα και τας κατά τας πληρωμάς ληφθείσας αποδείξεις των δικαιούχων ως και τα γραμμάτια της αποδόσεως των κρατήσεων. Άρθρ.6.-1.Οι οικείοι Νομάρχαι και Νομομηχανικοί υποχρεούνται, όπως τηρώσι λεπτομερές κατά εργολαβίας λογιστικόν βιβλίον, εν ω θα αναγράφωνται αι διατεθείσαι κατά το άρθρ. 1 δι’ εκάστην εργολαβίαν πιστώσεις και τα ποσά των γενομένων προπληρωμών των εργολάβων, ως και τα στοιχεία, βάσει των οποίων ενηργήθησαν αύται, ήτοι αριθμούς λογαριασμών, χρονολογίαν κλπ. 2.Τα λογιστικά ταύτα βιβλία παρακολουθούνται υπό του οικείου Επιθεωρητού, όστις αναφέρει τω Υπουργείω τας τυχόν παρατηρηθείσας ανωμαλίας εν τη συντάξει τούτων. Άρθρ.7.-Εις τον αυτόν Υπουργόν ανατίθεμεν την δημοσίευσιν και εκτέλεσιν του παρόντος Δ/τος. 